b"\n_START_ARTICLE_\nCan Freixenet (Cam\xc3\xb3s)\n_START_SECTION_\nDescripci\xc3\xb3\n_START_PARAGRAPH_\nAntic mas de dos trams, orientat a llevant, amb planta en forma d'U a la zona central. Presenta planta baixa i pis. El material \xc3\xa9s pedruscall a excepci\xc3\xb3 dels marcs de portes i finestres, on hi trobem pedra noble. Resulten interessants diferents parts i elements d'aquest mas, com per exemple alguns arcs de mig punt molt ben tra\xc3\xa7ats, una finestra g\xc3\xb2tica, etc. Les successives reformes i ampliacions es mostren a la fa\xc3\xa7ana (exteriorment) pels seus retrancaments. Afegida a l'esquerra de la masia hi ha la pallissa, com si es tract\xc3\xa9s d'una crugia m\xc3\xa9s (t\xc3\xa9 la mateixa amplada). Aquesta pallissa consta de dos plantes, la inferior amb un arc rebaixat i una \xc3\xa0mplia obertura superior."